58. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 1025 της 9/10 Νοεμ. 1977 (ΦΕΚ Α΄ 344) Περί μετατροπής του τύπου Σχολείων Εκκλησιαστικής Εκπαιδεύσεως οργανώσεως αυτών και συμπληρώσεως των διατάξεων του Π.Δ. 292/1977. Για τα θέματα του άνω Π.Δ/τος βλέπε το άρθρ. 69 Νόμ. 1566/1985 (ΦΕΚ Α΄ 167), (τόμ. 32, σελ. 116, 303). Έχοντες υπ' όψει: 1.Το άρθρον 2 παρ. 5 και το άρθρον 3 του Ν. 476/76 "περί εκκλησιαστικής εκπαιδεύσεως". 2.Την υπ' αριθ. 4/77 πράξιν του Εποπτικού Συμβουλίου Εκκλησιαστικής Εκπαιδεύσεως. 3.Την υπ' αριθ. 1083/77 γνωμοδότησιν του Συμβουλίου της Επικρατείας, προτάσει των επί της Προεδρίας Κυβερνήσεως και Εθνικής Παιδείας και Θρησκευμάτων Υπουργών, αποφασίζομεν: Άρθρον 1. Τύπος των Σχολείων Εκκλησιαστικής Εκπαιδεύσεως. 1.Μεταγράφεται ο τύπος των κάτωθι Μέσων Επταταξίων Ιερατικών Σχολών και εκάστη τούτων διαιρείται εις τριτάξιον Εκκλησιαστικόν Γυμνάσιον και εις τετρατάξιον Εκκλησιαστικόν Λύκειον, ως ακολούθως: α)Η Μέση Επτατάξιος Ιερατική Σχολή Κρήτης, εις τριτάξιον Εκκλησιαστικόν Γυμνάσιον και εις τετρατάξιον Εκκλησιαστικόν Λύκειον, με έδραν τα Χανιά (Ιερά Μονή Αγίου Ματθαίου Χανίων).  (Αντί για τη σελ. 212,089(α)  Σελ.212,089(β) Τεύχος Θ61 – Σελ. 41 Εκκλησιαστικές Σχολές 33.Δ.γ.58 β)Η Μέση Επτατάξιος Ιερατική Σχολή Λαμίας, εις τριτάξιον Εκκλησιαστικόν Γυμνάσιον και εις τετρατάξιον Εκκλησιαστικόν Λύκειον, με έδραν την Λαμίαν. γ)Η Μέση Επτατάξιος Ιερατική Σχολή Ξάνθης, εις τριτάξιον Εκκλησιαστικόν Γυμνάσιον και εις τετρατάξιον Εκκλησιαστικόν Λύκειον, με έδραν την Ξάνθην. δ)Η Μέση Επτατάξιος Ιερατική Σχολή Πάτμου, εις τριτάξιον Εκκλησιαστικόν Γυμνάσιον και εις τετρατάξιον Εκκλησιαστικόν Λύκειον, με έδραν την Πάτμον. ε)Η Μέση Επτατάξιος Ιερατική Σχολή Τήνου, εις τριτάξιον Εκκλησιαστικόν Γυμνάσιον και εις τετρατάξιον Εκκλησιαστικόν Λύκειον, με έδραν την Τήνον. στ)Η Μέση Επτατάξιος Ιερατική Σχολή Καρπενησίου, εις τριτάξιον Εκκλησιαστικόν Γυμνάσιον και εις τετρατάξιον Εκκλησιαστικόν Λύκειον, με έδραν το Καρπενήσιον.  ζ)Η Ριζάρειος Μέση Επτατάξιος Ιερατική Σχολή, εις τριτάξιον Εκκλησιαστικόν Γυμνάσιον και εις τετρατάξιον Εκκλησιαστικόν Λύκειον, με έδραν τας Αθήνας. 2.Μετατρέπεται το Μέσον Εκκλησιαστικόν Φροντιστήριον Κορίνθου, εις τετρατάξιον Εκκλησιαστικόν Λύκειον, με έδραν την Κόρινθον. Οι εγγραφέντες εις το ως άνω Εκκλησιαστικόν Φροντιστήριον θα εξακολουθήσουν την φοίτησίν των εν αυτώ μέχρις αποφοιτήσεώς των. 3.Το Ιεροδιδασκαλείον Βελλάς μετατρέπεται εις τετρατάξιον Εκκλησιαστικόν Λύκειον και εις Εκλησιαστικήν Παιδαγωγικήν Ακαδημίαν τριετούς κύκλου σπουδών. Οι μαθηταί του Ιεροδιδασκαλείου Βελλάς εγγράφονται ή μετεγγράφονται από του σχολικού 1977-78 ως ακολούθως: α)Οι απορριφθέντες μαθηταί της Α΄ τάξεως εγγράφονται εις την Γ΄ τάξιν των Εκκλησιαστικών Γυμνασίων ή μετεγγράφονται εις την Γ΄ τάξιν Γυμνασίου Μέσης Εκπαιδεύσεως. β)Οι έχοντες ενδεικτικόν προαγωγής εκ της Α΄ πρός Β΄, Β΄ πρός Γ΄, και Γ΄ προς Δ΄ τάξεις του Ιεροδιδασκαλείου εγγράφονται αντιστοίχως εις τα Α΄, Β΄ και Γ΄ τάξεις του τετραταξίου Εκκλησιαστικού Λυκείου. γ)Οι έχοντες ενδεικτικόν προαγωγής εκ της Δ΄ προς την Ε΄και εκ της Ε΄προς την ΣΤ΄ τάξεις του Ιεροδιδασκαλείου εγγράφονται εις τας Α΄ και Β΄ τάξεις της Εκκλησιαστικής Παιδαγωγικής Ακαδημίας Βελλάς. 4.Η ανωτέρα Εκκλησιαστική Σχολή Θεσσαλονίκης μετονομάζεται εις Εκκλησιαστικήν Παιδαγωγικήν Ακαδημίαν Θεσσαλονίκης. 5.Η Σχολή Ιερατικών Σπουδών Αθηνών μετονομάζεται εις Ανωτέραν Εκκλησιαστικήν Σχολήν Αθηνών. 6.Τα Μέσα Εκκλησιαστικά Φροντιστήρια, τα τριτάξια Εκκλησιαστικά Γυμνάσια, τα τετρατάξια  Σελ. 212,090(β) Τεύχος Θ61 – Σελ. 42 Εκκλησιαστικά Λύκεια και η Ριζάρειος Ανωτέρα Ιερατική Σχολή Αθηνών είναι σχολεία Μέσης Εκπαιδεύσεως. Η Εκκλησιαστική Παιδαγωγική Ακαδημία Βελλάς, η Εκκλησιαστική Παιδαγωγική Ακαδημία Θεσσαλονίκης, το Παιδαγωγικόν Τμήμα της Αθωνιάδος Εκκλησιαστικής Ακαδημίας και η Ανωτέρα Εκκλησιαστική Σχολή Αθηνών είναι Σχολεία Ανωτέρας Εκπαιδεύσεως. Άρθρον 2. Σχολικόν και διδακτικόν έτος. 1.Το σχολικόν έτος δια τα Σχολεία της Δημοσίας Εκκλησιαστικής Εκπαιδεύσεως άρχεται την 1ην Σεπτεμβρίου εκάστου έτους και λήγει την 31ην Αυγούστου του επομένου έτους. 2.Το διδακτικόν έτος, κατά την διάρκειαν του οποίου διεξάγονται αι πάσης φύσεως εξετάσεις και η διδασκαλία των μαθημάτων, άρχεται την 1ην Σεπτεμβρίου εκάστου έτους και λήγει την 30ην Ιουνίου, του επομένου έτους. 3.Από 1ης έως 25ης Σεπτεμβρίου και από 1ης έως 20ης Ιουνίου διενεργούνται αι πάσης φύσεως εξετάσεις. Από 1ης Οκτωβρίου μέχρι 31ης Μαΐου διεξάγεται η διδασκαλία των μαθημάτων. Από 1ης Ιουλίου έως 31ης Αυγούστου δεν διενεργούνται εξετάσεις ούτε διεξάγεται διδασκαλία μαθημάτων. Άρθρον 3. Εγγραφή και κατατάξις Μαθητών. 1.Δεκτοί προς φοίτησιν γίνονται εις μεν την πρώτην τάξιν των τριταξίων Εκκλησιαστικών Γυμνασίων, άνευ εισιτηρίων εξετάσεων, οι έχοντες απολυτήριον Δημοτικού Σχολείου, εις δε την πρώτην τάξιν των τετραταξίων Λυκείων, κατόπιν ειδικών εισιτηρίων εξετάσεων, οι έχοντες απολυτήριον τριταξίου Εκκλησιαστικού Γυμνασίου ή Μέσου Εκκλησιαστικού Φροντιστηρίου ή απολυτήριον τριταξίου Γυμνασίου Μέσης Εκπαιδεύσεως. 2.Οι μαθηταί των κατά την παράγραφον 1 του άρθρου 1 του παρόντος μετατρεπομένων Επταταξίων Ιερατικών Σχολών εγγράφονται εις τα τριτάξια Εκκλησιαστικά Γυμνάσια και εις τα τετρατάξια Εκκλησιαστικά Λύκεια, ως ακολούθως: α)Οι μαθηταί των Α, Β και Γ τάξεων εις τας τρεις αντιστοίχους τάξεις των τριταξίων Εκκλησιαστικών Γυμνασίων. β)Οι μαθηταί των Δ΄, Ε΄, ΣΤ΄ και Ζ΄ τάξεων εις τας Α΄, Β΄, Γ΄και Δ΄ τάξεις, αντιστοίχως, των Εκκλησιαστικών Λυκείων. 3.Οι έχοντες απολυτήριον Λυκείου ή εξαταξίου Γυμνασίου Μέσης Εκπαιδεύσεως εγγράφονται άνευ εξετάσεων εις την Δ΄ τάξιν των τετραταξίων Εκκλησιαστικών Λυκείων. 4.Άπαντες οι μαθηταί των Σχολείων Εκκλησιαστικής Σχολής πλην των μαθητών του Ιδρύματος της Ριζαρείου Εκκλ/κής Σχολής είναι υπότροφοι του Κράτους, η δε μηνιαία κρατική χορηγία δι' έκαστον μαθητήν είναι η εκάστοτε προβλεπομένη δια τους φοιτητάς των Ανωτάτων Εκπαιδευτικών Ιδρυμάτων. 33.Δ.γ.58 Εκκλησιαστικές Σχολές Άρθρον 4. Ισοτιμία τίτλων σπουδών. 1.Το απολυτήριον των τριταξίων Εκκλησιαστικών Γυμνασίων είναι ισότιμον με το απολυτήριον των τριταξίων Γυμνασίων Γενικής Εκπαιδεύσεως παρέχει δε το δικαίωμα εκλογής εις εφημεριακάς θέσεις, συντρεχόντων και των κανονικώς απαιτουμένων προσόντων και της κατατάξεως εις την Γ' μισθολογικήν κατηγορίαν, ως και άπαντα τα λοιπά δικαιώματα, άτινα παρέχει το πτυχίον του Κατωτέρω εκκλησιαστικού Φροντιστηρίου. 2.Το απολυτήριον των τετραταξίων Εκκλησιαστικών Λυκείων είναι ισότιμον με το πτυχίον των εξαταταξίων και επταταξίων Εκκλησιαστικών Σχολών και με το απολυτήριον των Λυκείων Μέσης εκπαιδεύσεως παρέχει δε το δικαίωμα εκλογής εις εφημεριακάς θέσεις, συντρεχουσών και των κανονικώς απαιτουμένων προσόντων και της κατατάξεως εις την Β' μισθολογικήν κατηγορίαν, ως και άπαντα τα λοιπά δικαιώματα, άτινα παρέχει το πτυχίον των επταταξίων και εξαταξίων Εκκλησιαστικών Σχολών. 3.Το πτυχίον της Εκκλησιαστικής Παιδαγωγικής Ακαδημίας Βελλάς, ως και της Εκκλησιαστικής Παιδαγωγικής Ακαδημίας Θεσσαλονίκης είναι το προβλεπόμενον αντιστοίχως υπό του Α.Ν. 887/37 και του Ν. 3885/58. Οι κάτοιχοι των ως άνω πτυχίων, κατατάσσονται εις την Α' μισθολογικήν κατηγορίαν των Εφημερίων. 4.Οι πτυχιούχοι της Ανωτέρας Εκκλησιαστικής Σχολής Αθηνών εγγράφονται εις τα Ανώτατα Εκπαιδευτικά Ιδρύματα, κατά τας εκάστοτε ισχυούσας διατάξεις περί εισαγωγής εις αυτά πτυχιούχων Ανωτέρων Σχολών. ΑΡΓΙΕΣ–ΔΙΑΚΟΠΕΣ–ΕΟΡΤΕΣ-ΕΚΔΗΛΩΣΕΙΣ «Άρθρ.5- Α) ΑΡΓΙΕΣ- ΔΙΑΚΟΠΕΣ Στα Σχολεία και στις Ανώτερες Σχολές της Δημόσιας Εκκλησιαστικής Εκπαίδευσης δεν διεξάγεται διδασκαλία μαθημάτων κατά τις παρακάτω ημέρες αργίας και διακοπών, ως ακολούθως: 